Historia Kuu ya Afrika

Historia Kuu ya Afrika (kwa Kiingereza w: General History of Africa (GHA)) ni mradi wa UNESCO ulioanzishwa tangu mwaka 1964. 

Shabaha ya mradi ni kusahihisha “maelezo mapotovu yaliyokuwa yakieleza umaskini na ushenzi katika bara hili” kwa “kufanya uchunguzi mwafaka wa habari usiokuwa na upendeleo” . Uliona Historia ya Afrika “imeharibiwa mno kutokana na kutokujua na ubinafsi wa watu walioiandika” Utangulizi wa jumla, uk 1 HKA Kitabu cha Kwanza .

Awamu ya kwanza hadi mwaka 1999 ilikuwa kuandika na kutoa vitabu 8 kuhusu Historia Kuu ya Afrika. 

Awamu ya pili tangu mwaka 2009 inalenga kuandaa muhtasari wa historia na vitabu pamoja na misaada kwa walimu wa shule.  

Vitabu vya Historia Kuu ya Afrika
400px|thumb|Toleo la Kiingereza la Historia Kuu ya Afrika
Vitabu vinane vilivyotolewa vimeandikwa na wataalamu mbalimbali kutoka Afrika na nje yake na kutolewa kwa lugha mbalimbali, zikiwa pamoja na KiswahiliTUKI-UNESCO, Historia Kuu ya Afrika, I-VIII, Dar es Salaam, 1999, ISBN 9976 911 40 8. Vimetolewa mara mbili kama juzuu kamili na juzuu lililofupishwa.

Vyote vinane vya juzuu lililofupishwa vinapatikana kwa njia ya intaneti kwenye tovuti ya UNESCO. Hapa tunonyesha nakala za Kiswahili; viungo kwa nakala za Kiingereza zinapatikana kwenye makala pacha ya Kiingereza.

Kitabu cha kwanza: Mbinu na Historia ya awali Mhariri mkuu Joseph Ki-Zerbo, online kwa  Kiingereza, Kiarabu, Kireno, Kihausa, Kiswahili na Kifulfulde

Kitabu cha Pili: Staarabu za Kale za AfrikaMhariri mkuu  G. Mokhtar, online kwa  Kiingereza, Kiarabu, Kireno, Kihausa, Kiswahili na Kifulfulde

Kitabu cha Tatu:  Afrika kutoka Karne ya Saba hadi Kumi na Moja Wahariri wakuu  M.M. El Fasi na I. Hrbek, online kwa  Kiingereza, Kiarabu, Kireno, na Kiswahili

Kitabu cha Nne: Afrika kutoka Karne ya Kumi na Mbili hadi Kumi na SitaMhariri mkuu D.T. Niane, online kwa  Kiingereza, Kiarabu, Kireno, na Kiswahili

Kitabu cha Tano: Afrika kuanzia Karne ya Kumi na Sita hadi Kumi na Nane Mhariri mkuu B.A. Ogot, online kwa  Kiingereza, Kiarabu, Kireno, na Kiswahili

Kitabu cha Sita: Afrika kwenye Karne ya Kumi na Tisa hadi miaka ya 1880 Mhariri mkuu J.F.A. Ajayi  online kwa  Kiingereza, Kiarabu, Kireno, na Kiswahili

Kitabu cha Saba: Afrika chini ya Utawala wa Wakoloni 1880-1935 Mhariri mkuu A.A. Boahen, online kwa  Kiingereza, Kiarabu, Kireno, na Kiswahili

Kitabu cha Nane: Afrika tangu 1935  Wahariri wakuu A.A. Mazrui and C. Wondji, online kwa  Kiingereza, Kiarabu, Kireno, na Kiswahili

Tanbihi

Jamii:Historia ya Afrika
Jamii:UNESCO
Jamii:Vitabu